VLÁDA SLOVENSKEJ REPUBLIKY

NÁVRH

UZNESENIA VLÁDY SLOVENSKEJ REPUBLIKY
č. 
z    augusta 2004

k návrhu Koncepcie
rozvoja štátnych hmotných rezerv 

Číslo materiálu:	2004/9244-PRED	
Predkladateľ:	predseda Správy štátnych hmotných rezerv Slovenskej republiky	

Vláda
      
A.	schvaľuje

A.1. Koncepciu rozvoja štátnych hmotných rezerv 

B.   ukladá

podpredsedovi vlády a ministrovi hospodárstva
ministrovi  obrany
ministrovi vnútra 
ministrovi pôdohospodárstva
ministrovi dopravy, pôšt a telekomunikácií
ministrovi zdravotníctva
ministrovi životného   prostredia
ministrovi výstavby  a regionálneho rozvoja, 
v spolupráci s predsedom Správy štátnych hmotných rezerv Slovenskej republiky

B.1.  reálne   posúdiť   požiadavky  na  mobilizačné  rezervy  a zosúladiť  ich  s pridelenými    
rozpočtovými prostriedkami kapitoly Správy štátnych hmotných rezerv Slovenskej republiky, 

Termín :  každoročne 

podpredsedovi vlády a ministrovi  hospodárstva v spolupráci s predsedom Správy štátnych hmotných rezerv Slovenskej republiky
  
        B.2. vysporiadať  nehnuteľný majetok vybudovaný v rámci stavieb obrannej infraštruktúry
        a doriešiť prevod tohto majetku do Správy štátnych hmotných rezerv Slovenskej republiky, 

Termín : do 31.12.2005

predsedovi Správy štátnych hmotných rezerv Slovenskej republiky v spolupráci s ministrom zahraničných vecí  

B.3. zabezpečiť v zmysle Zmluvného dohovoru o uzatváraní medzinárodných zmlúv  uzatvorenie
bilaterálnych  zmlúv  s krajinami  EÚ  za  účelom  možnosti skladovania   núdzových  zásob  ropy
a ropných  výrobkov  mimo  územia  Slovenskej republiky,

Termín: priebežne

predsedovi Správy štátnych hmotných rezerv Slovenskej republiky

B.4. zabezpečiť vzájomnú výmenu nehnuteľného majetku v spoločných skladovacích                             termináloch   s cieľom maximálneho zníženia technologickej previazanosti medzi Slovnaftom, a.s. a Správou štátnych hmotných rezerv SR v jednotlivých termináloch, 

Termín : 31.12.2005
     
B.5. predložiť Bezpečnostnej rade SR návrh nového systému tvorby štátnych hmotných rezerv a prispôsobiť výšku zásob a ich komoditné zloženie podmienkam v európskom bezpečnostnom prostredí a platným predpisom, 

Termín : 31.12.2005

B.6. predložiť vláde SR návrh novely zákona č. 82/1994 Z.z. o štátnych hmotných rezervách v znení neskorších predpisov
Termín : 31.12.2005

 
Vykonajú:
podpredseda  vlády  a minister  hospodárstva  
	minister  obrany
minister vnútra 
minister pôdohospodárstva
minister dopravy, pôšt a telekomunikácií
minister zdravotníctva
minister životného   prostredia
minister výstavby  a regionálneho rozvoja
predseda Správy štátnych hmotných rezerv Slovenskej republiky